सोमवार को 20 फरवरी को आर्थिक और करियर राशिफल की बात करें तो चंद्रमा का संचार शनिदेव की राशि कुंभ में हो रहा है। ग्रहों और सितारों के प्रभाव से वृषभ राशि वालों को भाग्यवश दोपहर तक हर्षवर्धक शुभ समाचार मिलेगा और सिंह राशि वालों को समाज के प्रति दायित्व की पूर्ति होगी। जानिए ऐस्ट्रॉलजर नंदिता पांडेय से मेष से मीन तक सभी राशियों के आर्थिक करियर राशिफल में दिन कैसा रहेगा।
मेष आर्थिक राशि: दिन परोपकार में व्यतीत होगा
आपको दूसरों की मदद करने से सुकून मिलता है इसलिए आज का दिन परोपकार में व्यतीत होगा। कार्यक्षेत्र में आपके पक्ष में कुछ परिवर्तन हो सकते हैं, इससे व्यथित होकर साथियों का मूड कुछ खराब हो सकता है। लेकिन आप अपने सद्व्यवहार से माहौल को सामान्य बनाने में कामयाब रहेंगे। सायंकाल में जीवनसाथी का स्वास्थ्य खराब होने के कारण कुछ परेशानी का सामना करना पड़ सकता है।
वृषभ आर्थिक राशि: अतिथि आगमन का हर्ष होगा
वृषभ राशि वालों का आज का दिन परिजनों के साथ सुखद बीतेगा। भाग्यवश दोपहर तक हर्षवर्धक शुभ समाचार मिलेगा। स्वास्थ्य के प्रति सचेत रहने की आवश्यकता है। सायंकाल के समय चिर प्रतीक्षित अतिथि के आगमन का हर्ष हो सकता है। सायंकाल में किसी मांगलिक कार्य में सम्मिलित होने से आपका सम्मान बढ़ेगा।
मिथुन आर्थिक राशि: व्यर्थ व्यय से बचें
मिथुन राशि वालों को इष्ट देव के आशीर्वाद तथा कुल देवी की कृपा से किसी बहुमूल्य वस्तु अथवा संपत्ति की प्राप्ति की अभिलाषा आज पूरी होगी। कामकाज में व्यस्तता अधिक रहेगी, व्यर्थ व्यय से बचें। सायंकाल से लेकर रात्रिपर्यन्त शीघ्रगामी वाहनों के प्रयोग से सावधानी बरतें। प्रिय एवं महान पुरूषों के दर्शन से मनोबल बढ़ेगा। जीवनसाथी से वांछित सिद्धि हो सकती है।
कर्क आर्थिक राशि: मान प्रतिष्ठा की वृद्धि होगी
राशि स्वामी की उत्तम स्थिति एवं राशि पर बृहस्पति का मार्गी राशीस्थ होकर परिभ्रमण अकस्मात बड़ी मात्रा में धन की प्राप्ति कराकर कोष की स्थिति को सुदृढ़ करेगा। व्यावसायिक योजनाओं को गति मिलेगी और मान प्रतिष्ठा की वृद्धि होगी। कार्यक्षेत्र में शीघ्रता व भावुकता में लिया गया निर्णय आगे चलकर पश्चाताप का कारण बन सकता है। सायंकाल से देर रात तक देव दर्शन का लाभ लें।
सिंह आर्थिक राशि: खानपान का ध्यान रखें
सिंह राशि वालों को राजनीतिक क्षेत्र में सफलता मिलेगी। समाज के प्रति दायित्व पूर्ति भी होगी। व्यापारी प्रतिस्पर्धा के क्षेत्र में आगे बढ़ेंगे और रूका हुआ कार्य भी संपन्न होगा। पाचन क्रिया मंद तथा नेत्र विकार संभव है। सायंकाल से लेकर रात्रि का समय प्रियजनों के दर्शन हास्य परिहास में व्यतीत होगा। खानपान का विशेष ध्यान रखें।
कन्या आर्थिक राशि: निवेश की योजना बनाएंगे
राशि का स्वामी बुध मकर में चतुर्थ शुक्र के साथ एक राशि में संचार कर रहे हैं। फलस्वरूप वृद्धजनों की सेवा तथा पुण्य कार्यों पर धन व्यय होने से मन में हर्ष रहेगा। व्यापारिक प्रतिद्वंदियों के लिए आप सिरदर्द बने रहेंगे। दाम्पत्य जीवन में सुखद स्थिति रहेगी। अटका धन प्राप्त होगा और किसी नई जगह निवेश की योजना भी बनाएंगे।
तुला आर्थिक राशि: स्थिति सुखद व लाभप्रद रहेगी
तुला राशि वालों के लिए आज शिक्षा व प्रतियोगिता के क्षेत्र में विशेष उपलब्धि का योग है। आय के नए स्रोत बनेंगे। कार्यक्षेत्र में वाक् पटुता आपको विशेष सम्मान दिलाएगी। भागदौड़ अधिक रहने के कारण मौसम का विपरीत प्रभाव स्वास्थ्य पर पड़ सकता है, सावधान रहें। जीवनसाथी का सहयोग व सानिध्य पर्याप्त मात्रा में मिलेगा। यात्रा, देशाटन की स्थिति सुखद व लाभप्रद रहेगी।
वृश्चिक आर्थिक राशि: वाणी पर संयम रखें
वृश्चिक राशि वालों का आज आर्थिक पक्ष मजबूत होकर, धन सम्मान, यश व कीर्ति की वृद्धि होगी। कार्यक्षेत्र में रुका हुआ कार्य सिद्ध होगा और प्रियजनों से भेंट होगी। वाणी पर संयम न रखने से विपरीत परिस्थितियों का सामना करना पड़ सकता है। सायंकाल प्रियजनों से भेंट एवं रात्रि में सैर सपाटे मौज मस्ती का अवसर प्राप्त होगा।
धनु आर्थिक राशि: लेन-देन में सावधानी बरतें
धनु राशि वालों का आज गृहोपयोगी वस्तुओं पर धन का खर्चा हो सकता है। सांसारिक सुख भोग के साधनों में वृद्धि होगी। आधीनस्थ कर्मचारी या किसी संबंधी के कारण तनाव बढ़ सकता है। रूपए-पैसे के लेन-देन में सावधानी बरतें, धन फंस सकता है। कोर्ट कचहरी के चक्कर काटने पड़ सकते हैं, जिसमें आपकी विजय हो जाएगी। आपके विरूद्ध षड़यंत्र विफल हो जाएंगे।
मकर आर्थिक राशि: पारिवारिक उत्तरदायित्व पूर्ण होंगे
मकर राशि वालों का आज व्यावसायिक क्षेत्र में मन के अनुकूल लाभ होने का हर्ष होगा। आर्थिक स्थिति पूर्वीपेक्षा अधिक मजबूत होगी। व्यवसाय परिवर्तन की योजना बन रही है। प्रतियोगी परीक्षा में सफलता और पारिवारिक उत्तरदायित्व पूर्ण होंगे। सायंकाल में धार्मिक स्थानों की यात्रा का प्रसंग प्रबल होकर स्थगित होगा। वाहन प्रयोग में सावधानी बरतें, वाहन अकस्मात खराब हो जाने से खर्च बढ़ सकता है।
कुंभ आर्थिक राशि: स्वास्थ्य में सुधार आएगा
राशि स्वामी शनि की मार्गी स्थिति के कारण माता को अकस्मात् शरीर कष्ट होने से भागदौड़ व अधिक खर्चे की स्थिति आ सकती है। किसी संपत्ति के खरीद-फरोख्त के समय उसके पूर्व संपत्ति के सारे वैद्यानिक पहलुओं पर गंभीरता से विचार कर लें। सायंकाल के समय माता के स्वास्थ्य में सुधार हो जाएगा लेकिन पूर्ण स्वस्थ होने में समय लगेगा।
मीन आर्थिक राशि: बौद्धिक भार से छुटकारा मिलेगा
मीन राशि वालों को आज वैवाहिक जीवन आनन्ददायक समय बीतेगा। आज पास व दूर की सकारणीय यात्रा भी हो सकती है। बिजनस में बढ़ती प्रोग्रेस से काफी खुशी होगी। विद्यार्थियों को मानसिक बौद्धिक भार से छुटकारा मिलेगा। सायंकाल के समय घूमने फिरने के दौरान कोई महत्वपूर्ण जानकारी मिल सकती है। आपका दिमाग भी रिलेक्स होगा। माता-पिता की सलाह-आशीर्वाद उपयोगी सिद्ध होगी।